ITEL ร่วมงาน Opportunity Day Q1/61
ITEL ร่วมงาน Opportunity Day Q1/61 ณ ห้องประชุม 603 อาคารตลาดหลักทรัพย์แห่งประเทศไทย ถ.รัชดาภิเษก
18 พ.ค. 2561

นายณัฐนัย อนันตรัมพร กรรมการผู้จัดการ บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยในงานบริษัทจดทะเบียนพบผู้ลงทุน (Opportunity Day) ประจำไตรมาสที่ 1/61 โดย ITEL เผยถึงมูลค่างานในมือ (Backlog) ที่รอรับรู้รายได้ราว 2,460 ล้านบาท ซึ่งจะทำให้เป้ารายได้ของปี 2561 โตอีกไม่ต่ำกว่า 40%
ส่วนธุรกิจ Data Service มีแนวโน้มเติบโตต่อเนื่องจากความครอบคลุมของโครงข่ายถึง 75 จังหวัด ทำให้โครงข่ายมีเสถียรภาพมากขึ้น
ด้านธุรกิจ Data Center แห่งที่ 2 ปัจจุบันเปิดให้บริการแล้ว คาดหวังจะมีลูกค้าทยอยเข้ามาใช้บริการ 60% ภายในสิ้นปีนี้ และคาดว่าในปี 2562 จะมีลูกค้าเข้ามาใช้บริการเต็มพื้นที่ 100% โดยงานดังกล่าวจัดขึ้น ณ ห้องประชุม 603 อาคารตลาดหลักทรัพย์แห่งประเทศไทย ถ.รัชดาภิเษก